6 ከዚህ በተቃራኒ ግን ፈሪሳውያን ምሕረት ለማሳየት ፈቃደኞች አልነበሩም። ለምሳሌ ያህል፣ የአይሁዳውያን ወግ እንደሚገልጸው አንድ ሰው ከሦስት ጊዜ በላይ ተመሳሳይ በደል ከፈጸመባቸው ይቅር ለማለት ፈቃደኞች አይደሉም። ኢየሱስ ስለ አንድ ፈሪሳዊ የተናገረው ምሳሌ፣ ፈሪሳውያን በደል ለፈጸሙ ሰዎች የነበራቸውን አመለካከት በግልጽ የሚያሳይ ነው። ፈሪሳዊው “አምላክ ሆይ፣ እንደ ሌላው ሰው ቀማኛ፣ ዓመፀኛ፣ አመንዝራ፣ በተለይ ደግሞ እንደዚህ ቀረጥ ሰብሳቢ ስላልሆንኩ አመሰግንሃለሁ” በማለት ጸልዮአል፤ የሚገርመው እዚህ ላይ የተጠቀሰው ቀረጥ ሰብሳቢ የአምላክን ምሕረት ለማግኘት በትሕትና እየጸለየ ነበር። እነዚህ ሰዎች ምሕረት ማሳየት ይህን ያህል የሚከብዳቸው ለምን ነበር? መጽሐፍ ቅዱስ እንደሚገልጸው “ሌሎችን በንቀት ዓይን [ይመለከቱ]” ስለነበር ነው።—ሉቃስ 18:
